

**DAUGAVPILS VALSTSPILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts info@daugavpils.lv www.daugavpils.lv

**R Ī K O J U M S**

Daugavpilī

2024. gada 4. novembrī Nr. 377e

**Par grozījumiem Daugavpils pašvaldības centrālās pārvaldes**

**Sabiedrisko attiecību un tūrisma departamenta reglamentā**

Pamatojoties uz Pašvaldību likuma 22. panta pirmās daļas 2.punktu, Daugavpils pašvaldības centrālās pārvaldes nolikuma, kas apstiprināts ar Daugavpils domes 2022. gada 29. decembra lēmumu Nr. 894, 14. punktu,

**izdarīt** Daugavpils pašvaldības centrālās pārvaldes Sabiedrisko attiecību un tūrisma departamenta reglamentā, kas apstiprināts ar Daugavpils valstspilsētas pašvaldības izpilddirektora p.i. 2023. gada 4. decembra rīkojumu Nr. 302e, šādus grozījumus:

1. Papildināt 3. punktu ar 3.10., 3.11. un 3.12. apakšpunktu šādā redakcijā:

“3.10. izstrādāt Pašvaldības vadības un Centrālās pārvaldes vajadzībām nepieciešamos reprezentācijas materiālus;

3.11. organizēt un nodrošināt apmācības, seminārus, konferences Centrālās pārvaldes darbinieku zināšanu uzlabošanai un kompetences paaugstināšanai;

3.12. organizēt pašvaldības rīkotās svinīgās pieņemšanas;”.

1. Papildināt 4. punktu ar 4.2.1, 4.2.2, 4.2.3, 4.2.4 un 4.2.5 apakšpunktu šādā redakcijā:

“4.2.1 organizēt sabiedrības ierosināto teritorijas attīstības projektu atlasi un nodrošināt Pašvaldības līdzdalības budžeta izlietošanas uzraudzību (t.sk., līdzdalības budžeta informācijas sistēmā);

4.2.2 nodrošināt regulāru komunikāciju ar sabiedrības ierosināto teritorijas attīstības projektu iesniedzējiem visos līdzdalības budžeta posmos;

4.2.3 nodrošināt sabiedrības informēšanu par Pašvaldības līdzdalības budžeta apguves (izlietojuma) procesu un tā iespējām;

4.2.4 organizēt un nodrošināt Publisko izklaides un svētku pasākumu iesniegumu, sapulču, gājienu un piketu pieteikumu izskatīšanas komisijas darbu;

4.2.5 nodrošināt Pašvaldības pamatbudžeta apakšprogrammas “Sabiedrisko organizāciju atbalsta fonds” nepieciešamās dokumentācijas sagatavošanu un tās izpildes kontroli;”.

1. Izteikt 4.15. apakšpunktu šādā redakcijā:

“4.15. piedalīties Pašvaldībā un Centrālajā pārvaldē izveidotās komisijās un darba grupās;”

Daugavpils valstspilsētas pašvaldības izpilddirektore S.Šņepste